钦定古今图书集成/理学汇编/学行典/第247卷 > 李相
## 钦定古今图书集成/理学汇编/学行典/第247卷 > 李相

按《青州府志》：“李相，字君卿，诸城人。清修峻范，本于性
成。勤学好问，汲汲不暇，无书不读，而尢邃于礼。卒领
乡魁。常客于亲识，以妓娱宾，辞谢弗获，即攒眉而出，
终身不入其家。会试时，与友同旅，爨其友不至，终日
不食。友感其高谊，愿以兄事之，常徒行跬步，不失尺
寸。仓卒遇雨，犹从容不改常度。或訾之，答曰：‘吾衣可
濡敬不可忘’。”其宅心守身类如此。